open-index/open-wikipedia-markdown huggingface dataset:
Xiaomi Redmi K20

**Xiaomi Redmi K20**

I**shlab chiqaruvchi                   [[Xiaomi]]**    

**Seriya brendi                             [[Redmi]]**

**Ishlab chiqarilgan sana**          28-may 2019-yil

**Telefon turi**                                 smartfon

**Telefon o'lchamlari**                  156.7x74.3x8.8 mm

**Vazni**                                           191 gramm

**Operatsion sistemasi**             Google Android

**Protsessor turi**                         Qualcomm Snapdragon 730

**RAM xotira**                                6/8 GB

**ROM xotira**                                64/128/256 GB

**Akumulyator**                             4000 mAч

**Kamera**                                      20 Мп

**Redmi K20 smartfoni** - Xiaomi kompaniyasining Redmi brendiga tegishli smartfon . Yevropa bozorida smartfon Xiaomi Mi 9T nomi bilan sotiladi.

## Telefon haqida ma'lumot

* Korpus materiallari: shisha (Corning Gorilla Glass 5), metall (alyuminiy)
* Operatsion tizim: Android 9.0 (Pie) + MIUI 10
* SIM: ikkita nano-SIM
* Ekran: AMOLED, diagonali 6,39", o'lchamlari 2340 x 1080 piksel, 19,5:9, ppi 403
* Protsessor: sakkiz yadroli Qualcomm Snapdragon 730
* Grafika: Adreno 618
* Operativ xotira: 6/8 GB
* Xotira: 64/128/256 GB
* Ulagichlar: USB Type-C
* Asosiy kamera: Sony IMX586, uchta modul      + 8 + 13 MP, optik zum, ikkita LED chirog'i, HDR
* Old kamera: 20 MP, f/2.2
* Tarmoqlar: 2G/3G/LTE
* Interfeyslar: Wi-Fi a/b/g/n/ac, Bluetooth 5.0
* Navigatsiya: GPS, GLONASS, BeiDou
* Qo'shimchalar: barmoq izlari skaneri, giroskop, akselerometr, kompas, NFC
* Batareya: 4000 mA / soat, tez zaryadlash
* Olchamlari: 156,7 x 74,3 x 8,8 mm
* Og'irligi: 191 g

## Dasturiy ta'minot
Redmi K20 yoki Xiaomi MI 9T smartfoni birinchi bo'lib MIUI 10.3.6 proshivka yangilanishini oldi. Yangilanishning asosiy maqsadi xavfsizlikni yaxshilashdir. Bundan tashqari, yangilanish old kamera bilan olingan suratlar sifatini yaxshilagan. Ba'zi hollarda ekran o'chib qoladigan nosozlik tuzatildi  .

## Sotish tarixi
2019-yilning 28-may kuni Pekinda Redmi K20 rasman taqdim etildi.

2019-yil 28 -yunda Rossiyada sotuvlar boshlandi. Yevropa bozorida Redmi K20 Xiaomi Mi 9T  sifatida sotiladi. Yevropa versiyasi, Xitoydan farqli o'laroq, 8/256 GB variantga ega emas   . Rossiyada Mi 9T 6/64 GB versiyasining dastlabki narxi 25 990 rubl, 6/128 GB esa 28 990 rublni tashkil etdi  . Shu bilan birga, Redmi K20 8/256 GB versiyasi hali ham Rossiyada sotilmoqda, ammo rasmiy dilerlardan emas, avgust oyining boshida uning narxi 25 980 rublni tashkil etdi.

Redmi taqdim etgan ma'lumotlarga ko'ra, sotuvlar boshlanganidan so'ng, K20 ning 200 000 dona ikki soatdan kamroq vaqt ichida sotilgan, bor-yo'g'i bir oy ichida esa Xitoyda 1 milliondan ortiq dona sotilgan  . Hindiston bozorida sotuvlar boshlanganidan so‘ng foydalanuvchilar Change.org platformasida Redmi K20 va K20 Pro narxini pasaytirishni so‘rab ariza yaratdilar  . Bunga javoban Xiaomi vitse-prezidenti Manu Kumar Jeyn protsessorlarning qimmatligi bilan bog‘liq narxni tushuntirdi, shuningdek, K20 va K20 Pro foydalanuvchilari reklamadan xoli bo‘lishini aytdi  .
Jean Hardouin

**Jean Hardouin** (1646-yil 23-dekabr – 1729-yil 3-sentyabr) – fransuz ruhoniy va olim. Jean hayoti davomida qadimgi qoʻlyozma nashrlar va buyuk shaxslar tarixini yozgan va shuning ortidan mashhurlikka erishgan. Uning fikricha, XIV asrdan oldin yozilgan deb hisoblangan koʻplab asarlar soxtalashtirilgan yoki boshqa nom ostida chop etilgan. Shuningdek, eng qadimgi sanʼat asarlari, tangalar va yozuvlarning haqiqiyligini inkor etgan. Hardouinning bir qator asarlarini taqiqlangan kitoblar sirasiga kirgan. Asosiy sababi kitobda gʻayrioddiy gʻoyalar ilgari surilgan.

## Hayoti
Hardouin Fransiyaning Quimper shahrida tugʻilgan. Otasining kitob doʻkonida adabiyotga qiziqib 1662-yilda (16 yoshida) Parijga kelga. Shu yerda xristian dinini oʻrgana boshlagan. 1683-yilda u Lycée Louis-le-Grand kutubxonasida ishlagan va shu yerda vafot etgan.

„New Testament“ning lotincha "Vulgate" nashri saqlanib qolgan qismi yunon tilidan tarjima qilingan degan fikrga qarshi chiqqan. Harduin "New Testament"ning barcha kitoblari dastlab lotin tilida yozilgan yoki hech boʻlmaganda lotin tiliga tarjima qilingligini taʼkidlagan. Hardouin Iso Masihning oʻzi har kuni lotin tilida gapirganini ham aytib oʻtgan. Injillardagi Iso Masihning soʻzlari oromiy tilida yozilgan parchalarni talqin qilib, bu Iso Masihning doimiy gapiradigan tili emasligini koʻrsatdi.

Garchi Hardouin telba va aqldan ozgan deb atalgan boʻlsa ham u oʻz davrining umumiy tanqidiy tendensiyasining namunasi boʻldi. Baruch Spinoza, Thomas Hobbes yoki Jean Daille kabilarni oʻziga ustoz sifatida bilgan va ularga ergashgan.

## Manbalar
Busigin Konstantin

**Konstantin Dmitriyevich Busigin** (1965-yil 5-dekabr, Toshkent, Oʻzbekiston SSR) – Rossiya Federatsiyasi Davlat chegarasini rivojlantirish federal agentligi („Rosgranitsa“)ning sobiq rahbari. Boyqoʻngʻir shahar hokimligi rahbari boʻlgan.
## Biografiyasi
Konstantin Dmitriyevich Busigin 1965-yil 11-dekabrda Oʻzbekistonning Toshkent shahrida harbiy oilasida tugʻilgan. 1980-yillarda armiyada xizmat qilgan, hamda Moskvadagi NPO Geofizikada radiotexnika oʻrnatuvchisi boʻlib ishlagan. U 1996-yildan 2002-yilgacha Maskvada Federal investitsiya banki boshqaruvi raisining oʻrinbosari boʻlib ishlagan.

1999-yilda Moskva davlat xalqaro munosabatlar institutini (MGIMO) xalqaro huquq mutaxassisligi boʻyicha tamomlagan.

2002-yildan 2004-yilgacha Kosmas Air aviatsiya kompaniyasi bosh direktori lavozimida ishlagan. 2004-yilda Moskva shahrining Gʻarbiy maʼmuriy okrugi prefekti oʻrinbosari etib tayinlangan. Isteʼmol bozori va ijtimoiy rivojlanish, Qurolli Kuchlar safiga chaqiruvni tashkil etish, sogʻliqni saqlash, madaniyat va taʼlim sohalariga rahbarlik qildi.

2008-yilda Rossiya Federatsiyasi Prezidenti huzuridagi Rossiya Davlat boshqaruvi akademiyasini (RAGS) tamomlagan. 2010-yil dekabr oyida Solntsevo shahar kengashi rahbari lavozimida ishlagan.

Iqtisodiyot fanlari nomzodi. 2010-yilda Iqtisodiyot, boshqaruv va ijtimoiy munosabatlar institutida „Hududlarda ijtimoiy-iqtisodiy siyosat samaradorligini oshirish mexanizmlari“ mavzusida nomzodlik dissertatsiyasini himoya qilgan.

2012-yil dekabridan 2014-yil fevraligacha „Ijmash“ (hozirgi „Kalashnikov“ kontserni OAJ) ilmiy-ishlab chiqarish birlashmasi (NPO) bosh direktori lavozimida ishlagan.

2014-yil 21-aprelda Rossiya Federatsiyasi Hukumatining 638-sonli buyrugʻi bilan Rossiya Federatsiyasi Davlat chegarasini rivojlantirish federal agentligi (Rosgranitsa) rahbari etib tayinlandi.

Rossiya Federatsiyasi Prezidentining 2015-yil 19-yanvardagi 16-sonli qarori bilan unga „Rossiya Federatsiyasining 3-darajali haqiqiy davlat maslahatchisi“ unvoni berilgan.

2017-yil 30-may kuni ikki davlat prezidentlari Nursulton Nazarboyev va Vladimir Putin birgalikda uni Boyqoʻngʻir shahar maʼmuriyati rahbari etib tayinlanishini maʼqullagan edi.

2021-yil 15-martda Rossiya Federatsiyasi Prezidentining „Rossiya Federatsiyasining davlat mukofotlari bilan taqdirlash toʻgʻrisida“gi farmoni bilan „Fanni rivojlantirishga qoʻshgan ulkan hissasi va koʻp yillik vijdonli mehnati uchun“ medali va II darajali „<nowiki/>Vatanga xizmatlari uchun“ ordeni bilan taqdirlangan.

2023-yil 8-sentyabrda u Rossiya Federatsiyasi Prezidentining „Erishgan mehnat yutuqlari va koʻp yillik vijdonli mehnati uchun“ Faxriy yorligʻi bilan taqdirlandi.

## Manbalar


## Havolalar

* Konstantin Busygin Arxivnaya kopiya
* „Kommersant“ gazetasi 02.06.2014 yildagi 19-son Arxivnaya kopiya arxiv nusxasi
Arcade (qo'shiq)

„**Arcade**“ – Tel-Avivda (Isroil) boʻlib oʻtgan Eurovision 2019 qoʻshiq tanlovida Niderlandiya mamlakati nomidan ishtirok etgan, gollandiyalik qoʻshiqchi Duncan Lawrencening ingliz tilidagi qoʻshigʻi. 2019-yil 7-martda qoʻshiq raqamli formatda chiqarilgan.

Qoʻshiq Duncan Lawrence, Joel Xe, Wouter Hardy va Will Knox tomonidan yozilgan. Tanlov uchun qoʻshiqlarning toʻliq roʻyxati eʼlon qilingandan soʻng, „Arcade“ chinakamiga favoritga aylandi va tanlov oxirigacha shunday boʻlib qoldi.

## Tarixi
Intervyularning birida Lawrence: „Tilburgdagi Rok akademiyasida oʻqiyotganimda, men katta auditoriyaga qanday yuzlanishni oʻrgandim. Menga taʼsir qilgan, oʻzim yoki boshqa birov uchun nimanidir anglatuvchi hikoyalarni qidirdim va sevimli insoni yoshligida olamdan oʻtgan bir sevgan insonning hikoyasidan ilhomlandim. Qoʻshiq soʻzlari va akkordlarini chin yurakdan yozganman. Joel Xe va Wouter Hardy yordamida biz Arcade hikoyasini yaratdik. Arcade – bu bir umrlik sevgingizni topish haqidagi hikoya. Soʻz, erishib boʻlmaydigandek tuyulgan narsaga erishishga umid qilish haqida boradi. Men Arcadeni yozganimdan soʻng juda koʻp qoʻshiqlar yozdim, lekin Arcade orqali insonlarning yuragiga, qoʻshiqlarim orqali kirib borishim mumkinligini sezdim“ deb aytgan.

## Eurovision qoʻshiq tanlovi
Gollandiyalik teleboshlovchi Duncan Lawrenceni tanlaganidan soʻng, ushbu qoʻshiq Eurovision 2019 qoʻshiq tanlovida Niderlandiya nomidan ishtirok etish uchun tanlangan. 2019-yilning 28-yanvarida har bir davlat, ikki yarim finaldan biriga yoʻl olishi uchun maxsus qur’a tashlash marosimi boʻlib oʻtdi. Niderlandiya 2019-yil 16-may kuni boʻlib oʻtgan ikkinchi yarim finalga yoʻl oldi va shouning ikkinchi yarmida chiqishi rejalashtirilgan. Lawrence yarim finalda 12-oʻrinni egallab finalga yoʻllanmani qoʻlga kiritdi va 498 ochko bilan finalda gʻalaba qozongan.

## Manbalar

## Havolalar

*  // Epic Orchestra. 5 maya 2020.
AEM

**AEM** yoki **AEM** quyidagilarga murojaat qilishi mumkin:

## Kompaniyalar, guruhlar, tashkilotlar

* Agencia Espacial Mexicana(English:Meksika Kosmik Agentligi),Meksika Milliy Kosmik .Agentligi
* Agnico Eagle Mines Limited, a Canadian-based gold producer
* Societé d'Application Electro-Mécanique (AEM), manufacturer of the AEM (1924 automobile)
* Association of Equipment Manufacturers, a United States-based trade association
* Automotive Engineering and Manufacturing (AEM), manufacturer of the AEM (1987 automobile)

## Muhandislik, fan va texnologiya

* AEM kauchuk, etilen akril kauchuk
* Ishqoriy metali, davriy sistemaning 2-guruhidagi 6 chi kimyoviy element.
* a-Etilmeskalin, psixikaga ta'sir qiluvchi dori
* Analitik element usuli, raqamli texnika
* Anion almashinadigan membrana, yonilg'i xujayralarida ishlatiladigan yarim o'tkazuvchan membrana turi
* Ilovalar Explorer Missiyasi, Explorer dasturining bir qismi
* *Amaliy va atrof-muhit mikrobiologiyasi ,* ilmiy tadqiqot jurnali
* Amaliy element usuli, strukturaviy tahlil usuli
* Atlantika ekvatorial rejimi, tropik Atlantika okeanining iqlim yo'nalishi
* EMD AEM-7 lokomotivi

## Boshqa manbalar

* Arem language :Janubiy-Sharqiy Osiyoning yo'qolib ketish arafasidagi Austro-Asiatic tili
* AEM (1924 avtomobil), fransuz elektromobili
* AEM (1987 avtomobil), Mini-Moke-ning Uelsda ishlab chiqarilgan versiyasi
* Adobe Experience Manager, raqamli marketing dasturiy mahsulotlar to'plami
* Itakadagi Kornel universiteti qoshidagi Charlz H. Dayson  maktabi (AEM), Nyu-York
* Associate Emergency Manager®, Favqulodda vaziyatlar menejerlari xalqaro assotsiatsiyasi tomonidan berilgan sertifikat
* Avtomatlashtirilgan samaradorlik modeli, ko'chmas mulkda ishlatiladigan matematik model
* Aviation Electrician's Mate, AQSh dengiz flotining reytingi

## Qo'shimcha ma'lumot
AEM tili
Barcha varoqlar AEM bilan boshlanadi
German (Timofeyev)

**Mitropolit German** (dunyoda **Gennadiy Yevgenyevich Timofeyev**; 1937-yil 11-noyabr, Toshkent) – rus pravoslav cherkovi yepiskopi, Tixvin yepiskopi, Leningrad yeparxiyasi vikarisi (1968–1970), Vena va Avstriya yepiskopi (1970–1974), Vilna va Litva yepiskopi (1974–1978), Tula va Belevskiy yepiskopi (1974–1983) va arxiyepiskopi (1983–1986), Berlin va Markaziy Yevropa arxiyepiskopi, Markaziy Yevropa Patriarxal Eksarxi (1986–1900), eksarxatning bekor qilinishidan soʻng Berlin va Leyptsig arxiyepiskopi (1990–1991), arxiyepiskop (1991–2000) va Volgograd va Kamishinskiy mitropoliti (2000–2018), shuningdek, 2012–2018-yillarda Volgograd metropolisi rahbari boʻlgan. 2018- yildan beri nafaqada.

## Biografiyasi
1937-yil 11-noyabrda Toshkent shahrida xizmatchi oilasida tugʻilgan.

1950-yildan boshlab u Toshkent va Oʻrta Osiyo yepiskopi boʻlgan Guri (Yegorov) tomonidan yepiskop vazifasida xizmat qilish uchun chaqirilgan.

1955-yilda u oʻrta maktabni tugatdi va Toshkent arxiyepiskopi Yermogenaning (Golubev) duosi bilan Saratov diniy seminariyasiga oʻqishga kirdi, 1956-yilda arxiyepiskop Germogenning ruxsati bilan Leningrad diniy seminariyasiga oʻtdi.

1958–1960-yillarda Sovet Armiyasi safida xizmat qilgan.

1960–1961-yillarda Toshkent yeparxiyasi boshqarmasida ish yurutuvchi boʻlib ishlagan.

1962-yilda u Leningrad diniy seminariyasini tugatib, Leningrad diniy akademiyasiga oʻqishga kirdi. U 1966-yilda „Bogoslujeniye Svyatoy Pasxi v yevo razvitii“ inshosi uchun ilohiyot fanlari nomzodi ilmiy darajasini oldi.

1965-yil 19-dekabrda akademik Avliyo Ioann diniy cherkovi mitropoliti Nikodim (Rotov) uni German nomi bilan monastizmga kiritdi.

U 1965-yil 26-dekabrda Zaraysk yepiskopi Yuvenaliy (Poyarkov) tomonidan iyerodiakon etib tayinlangan.

U 1966-yil 29-mayda Leningrad va Ladojsk mitropoliti Nikodim (Rotov) tomonidan iyeromonax etib tayinlangan.

1966–1967-oʻquv yilida esa Vizantiya tadqiqotlari kafedrasi professori boʻlgan, hamda seminariyada liturgika va akademiyada dogmatik ilohiyotdan dars bergan.

1967-yil 17-yanvarda u Leningrad diniy akademiyasining katta inspektor yordamchisi etib tayinlandi.

1967-yil 11-avgustda oʻsha yilning 12-sentyabrida boʻlib oʻtgan arximandrit darajasiga koʻtarilishi bilan Leningrad diniy akademiyasi va seminariyasining inspektori etib tayinlandi.

1967–1968-oʻquv yilida akademiyada kanonik huquqdan dars bergan.

1968-yil fevral-mart oylarida u Gʻarbiy Yevropa ekzarxatidagi Moskva Patriarxiyasi delegatsiyasi aʼzosi boʻlib, Shveysariya, Fransiya, Belgiya va Gollandiyadagi Rus pravoslav cherkovlariga tashrif buyurdi.

Oʻsha yilning mart-aprel oylarida Pragada boʻlib oʻtgan III Butunxristian tinchlik kongressida rus pravoslav cherkovi delegatsiyasi tarkibida boʻlgan.

Iyul oyida rus pravoslav cherkovi delegatsiyasi aʼzosi sifatida Upsala shahrida (Shvetsiya) Butunjahon cherkovlar kengashining IV assambleyasi ishida ishtirok etdi.

U 1968-yil 29-avgustda Leningrad diniy akademiyasining rektori vazifasini bajaruvchi etib tayinlandi.

## Manbalar


## Havolalar

*
Votinsev Yuriy

**Yuriy Vsevolodovich Votinsev** (1919-yil 23-oktyabr — 2005-yil 29-noyabr) – Sovet harbiy qoʻmondoni, Ulugʻ Vatan urushi qatnashchisi, Sotsialistik Mehnat Qahramoni (17.02.1984). Artilleriya general-polkovnigi (25.04.1975). Raketaga qarshi va kosmik mudofaa kuchlarining birinchi qoʻmondoni (1967–1986).

## Biografiyasi
Nafaqada Moskva shahri Oktyabr tumani faxriylar kengashi raisi lavozimida xizmat qildi.

Uning oʻlimidan soʻng rafiqasi Anastasiya Aleksandrovna Votinseva (Sheglova) tahdidlar va suiqaslar tufayli Toshkentdan Petrogradga ketishga majbur boʻladi. Vatinsev Yuriy u yerdagi maktabni 1936-yilda tugatgan.

1936-yil sentyabrdan Qizil Armiyada xizmat qilgan. Qizil Oktyabr nomidagi 1-Leningrad artilleriya bilim yurtiga oʻqishga kirdi, soʻngra Sumi oliy artilleriya qoʻmondonlik bilim yurtiga oʻqishga oʻtdi va 1938-yilda tugatdi. 1938-yilda26-Baku komissarlari nomidagi Tbilisi kon artilleriya bilim yurti kadet vzvodining komandiri, 1940-yilda batareya komandiri yordamchisi lavozimiga tayinlangan, keyin ushbu maktabda oʻqituvchi boʻlgan. 1940-yildan VKP(b) aʼzosi boʻlgan.

Ulugʻ Vatan urushi boshlanganidan beri u frontga yuborilganligi haqida bir nechta xabarlar yozgan, ammo front oʻrniga 1941-yil iyul oyida 2-Penza artilleriya va minomyot maktabiga artilleriya xodimlarini tayyorlash uchun yuborilgan. Bir yildan ortiq batareya qoʻmondoni va oʻqituvchisi boʻlib ishlagan. U oʻz vazifalarini aʼlo darajada bajardi, buning uchun "Shon-sharaf belgisi" ordeni bilan taqdirlandi.

1967-yil may oyida Votintsev mamlakat Havo mudofaasi kuchlarining yangi tashkil etilgan raketaga qarshi va koinotga qarshi mudofaa kuchlarining birinchi qoʻmondoni lavozimiga tayinlandi. Oʻsha yili Havo mudofaasi kuchlari Harbiy kengashining aʼzosi, loyihalar va qoʻshma sinovlarni koʻrib chiqish boʻyicha idoralararo komissiya raisi boʻldi.

SSSR Oliy Kengashi Prezidiumining 1984-yil 17-fevraldagi farmoni bilan Votintsev SSSR mudofaa qudratini mustahkamlashdagi ulkan xizmatlari uchun Sotsialistik Mehnat Qahramoni unvoni bilan taqdirlandi.

1986-yil avgust oyida u ishdan boʻshatildi.

1919-yil 23-oktyabrda Toshkent shahrida tugʻilgan. Otasi – Vsevolod Votintsev, Toshkent Kengashi raisi, Turkiston Sovet Respublikasi Soveti Markaziy Ijroiya Qoʻmitasi raisi boʻlgan. 1919-yil 14-yanvar oyida Turkiston komissarlari orasida vafot etdi.

2005-yil 29-noyabrda Moskvada vafot etdi. U Mitinskoye qabristoniga dafn qilindi.

## Xotirasi

* Kubinka shahrida koʻchalardan biriga Yu. V. Votinsev nomi berilgan (2001).

## Manbalar

## Havolalar
* Anton Bocharov. Yuriy Vsevolodovich Votinsev  (rus.). Sayt „Geroi strani“. Data obraщeniya: 27 marta 2021.
* 
* 
* ''Mitronov N.'' Raketno-kosmicheskiy general Arxivnaya kopiya ot 24 aprelya 2021 na Wayback Machine.
* Vospominaniya rodnix o Yu. V. Votinseve na sayte „Bessmertnogo polka“ Arxivnaya kopiya ot 24 aprelya 2021 na Wayback Machine.
Nagahama

– Yaponiyaning Shiga prefekturasida joylashgan shahardir.

## Geografiyasi
Nagahama Biwa koʻlining shimoliy qirgʻogʻida joylashgan va Shiga prefekturasining shimoliy qismining koʻp qismini egallaydi. Sharqdan Ibuki togʻlari, shimolda Nosaka togʻlari va janubda Biwa koʻli bilan chegaralangan. Shahar yer maydoni boʻyicha prefekturada Takasimadan keyin ikkinchi oʻrinda turadi.

### Qoʻshni munitsipalitetlar
Shiga prefekturasi

* Maibara
* Takashima

Gifu prefekturasi

* Ibigawa

Fukui prefekturasi

* Tsuruga
* Echizen

### Iqlimi
Nagahama nam subtropik iqlimga ega (Köppen *Cfa*), yozi issiq va qishi salqin. Nagahamada oʻrtacha yillik harorat 12,0&nbsp;°C. Yillik oʻrtacha yogʻin miqdori 2052 yil&nbsp;mm, eng yomgʻirli oy sentyabr. Avgustda eng yuqori harorat 24,0 atrofida&nbsp;°C, eng pasti esa yanvarda, 0,3 atrofida&nbsp;°C boʻladi.

## Demografiyasi
Yaponiya aholini roʻyxatga olish maʼlumotlariga koʻra, Nagahama aholisi oʻsishi soʻnggi 70 yil ichida nisbatan barqaror boʻlib qoldi.

## Hukumati
Nagahama toʻgʻridan-toʻgʻri saylanadigan mer va 26 aʼzodan iborat bir palatali shahar kengashi boʻlgan mer-kengash shakliga ega. Nagahama Shiga prefekturasi assambleyasiga toʻrtta aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Shiga 2-okrugiga kiradi.

## Iqtisodiyoti
Nagahama iqtisodiyoti qishloq xoʻjaligi va ishlab chiqarishga asoslangan.

## Taʼlim
Nagahamada 23 ta davlat boshlangʻich maktabi va shahar hukumati tomonidan boshqariladigan ikkita boshlangʻich/oʻrta maktab mavjud. Shiga prefekturasi taʼlim boshqarmasi tomonidan boshqariladigan beshta davlat oʻrta maktabi bor.

## Manbalar
Mel Tormé

**Melvin Howard Tormé** (1925-yil 13-sentabr – 1999-yil 5-iyun), „The Velvet Frog“ laqabi bilan mashhur amerikalik musiqachi, qoʻshiqchi, bastakor, aranjirovkachi, barabanchi, aktyor va yozuvchi. U „The Christmas song“ („Chestnuts Roasting on an Open Fire“) musiqasini bastalagan. Qoʻshiq soʻzlarini esa Bob Uells bilan birgalikda yozgan. Torme ikkita Grammy mukofotiga sazovor boʻlgan va jami 14 marta nomzodi qoʻyilgan.

## Yoshligi
Melvin Xovard Torme Illinoys shtatining Chikago shahrida Polshadan kelgan yahudiy muhojir Uilyam Devid Torme va Nyu-York shahrida tugʻilgan Betti Torme (Sopkin) oilasida tugʻilgan . Hyde Park oʻrta maktabini tamomlagan. Vunderkind bola birinchi marta toʻrt yoshida Kun-Sanders orkestri bilan Chikagodagi Blackhawk restoranida „You’re driving me creazy“ qoʻshigʻini professional tarzda ijro etgan.

U Shekspir nomidagi boshlangʻich maktabda baraban va bagl korpusida baraban chalgan. 1933 yildan 1941 yilgacha u *"Helen Trent romantikasi"* va *"Umumamerikalik bola Jek Armstrong"* radio dasturlarida ishtirok etdi. U birinchi qoʻshigʻini 13 yoshida yozgan. Uch yil oʻtgach, uning birinchi nashr etilgan qoʻshigʻi „Lament to Love“ guruh rahbari Garri Jeymsning xitiga aylandi.

## Shaxsiy hayoti
Mel Torme toʻrt marta uylangan. Uning nikohlari oxirgisidan tashqari ajralish bilan yakunlandi. Uning rafiqasi Ali edi; besh farzand, Stiv Mart-Torme, Melissa Torme-Mart va Treysi, Daisy va Jeyms Torme; va ikkita oʻgay farzandlari, Kerri Torme va Kurt. Treysi ssenariynavis va prodyuserdir. Jeyms Torme Los-Anjelesda (Kaliforniya) joylashgan jazz vokalisti. Stiv March-Torme ham Viskonsin shtatining Appleton shahrida yashaydi va ishlaydi musiqachi. 

1996 yil 8 avgustda insult Tormening 65 yillik qoʻshiqchilik faoliyatini yakunladi. 1999 yil fevral oyida u hayot boʻyi muvaffaqiyati uchun Grammy mukofotiga sazovor boʻldi. U 1999 yil 5 iyunda 73 yoshida navbatdagi insultdan vafot etdi. U Los-Anjelesdagi Westwood Village Memorial Park qabristoniga dafn etilgan. Jon Endryu oʻzining maqtovli inshosida shunday yozgan: 

## Oilasi
Farzandlari va oʻgay farzandlari:

* Stiv Mart-Torme (1953 yilda tugʻilgan), qoʻshiqchi-qoʻshiqnavis
* Melissa Torme-March (1955 yilda tugʻilgan), aktrisa
* Treysi Torme (1959 yilda tugʻilgan), ssenariy muallifi va kino prodyuseri
* Daisy Torme (1969 yilda tugʻilgan), qoʻshiqchi, aktrisa, teleboshlovchi
* Jeyms Torme (1973 yilda tugʻilgan), qoʻshiqchi

## Manbalar

## Havolalar

* 
* Biography and discography from vh1.com
* ''Fuller Up'' Obituary 
* „Mel Tormé and the Marty Paich Dek-tette“ by Thomas Cunniffe (Jazz.com)
Nikolay Simonov

**Nikolay Konstantinovich Simonov** (21-noyabr (4-dekabr) 1901-yil Samara – 20-aprel 1973-yil Leningrad) – sovet teatr va kino aktyori, teatr rejissyori. SSSR xalq artisti (1950). Sotsialistik Mehnat Qahramoni (1971). Uchta Stalin mukofoti (1941, 1947, 1950) va K. Stanislavskiy nomidagi RSFSR Davlat mukofoti laureati (1966).

## Tarjimai holi
Nikolay Simonov 1901-yil 21-noyabr kuni Samarada un maydalash korxonasi menejeri oilasida dunyoga kelgan.
1922-yilda Petrograd texnik sanʼat institutiga va L. S. Viven ustaxonasiga  ikkinchi kursga oʻqishga kirdi va  bir muncha vaqt ikkita oʻquv yurtda tahsil oldi, lekin 1923-yilda rassomchilikni tark etdi. 1924-yilda Sanʼat institutini tamomlagan va Leningrad davlat drama teatri (keyinchalik A. S. Pushkin nomidagi, hozirgi Aleksandr teatri) truppasiga taklif qilingan. Biroq, darhol teatrga kela olmagan. Oʻsha yili bir yilga Qizil Armiyaga xizmat safariga chaqirilgan. Teatrda yetti yil xizmat qilib, bir nechta asosiy rollarni, jumladan, L. N. Seyfullinaning „Virineye“ filmida Pavel rolini va V. V. Ivanovning „14-69 bronepoyezde“ filmidagi Vershin rolini ijro etdi.
1931-yilda Leningraddan ketib, Samara viloyat drama teatriga (hozirgi M. Gorkiy nomidagi Samara drama teatri) rahbarlik qildi.
1934-yilda A. S. Pushkin nomidagi Leningrad drama teatriga qaytib kelgan va yana ishini shu yerda davom ettirgan.  Bir necha oʻn yillar davomida yetakchi teatr aktyorlaridan biri boʻlgan va rejissyor sifatida ham faoliyat olib borgan.
U 1924-yilda debyut qilgan; ovozsiz kinolar paytida oʻndan ortiq filmlarda, shu jumladan, V. R. Gardinning „Kastus Kalinovski“ kinosiga ham debyut qilgan.
Nikolay Konstantinovich Simonov 1973-yil 20-aprelda Leningradda (hozirgi Sankt-Peterburg) qiziloʻngach saratonidan vafot etgan va Volkovskoye qabristoniga dafn qilingan.

### Oilasi

* Oʻgʻli – Nikolay Nikolayevich Simonov, onkolog.
* Qizi – Yekaterina Nikolayevna Simonova (1935-yilda tavallud topgan), Repin nomidagi Badiiy akademiya bitiruvchisi.

## Unvon va mukofotlari

* Sotsialistik Mehnat Qahramoni (1971)
* RSFSR xalq artisti (1939)
* SSSR xalq artisti (1950)
* Leninning uchta ordeni (1938, 1967, 1971)
* Stalin mukofoti, birinchi darajali (1941) – „Pyotr I“ filmidagi bosh rol uchun (1937, 1938)
* *Ikkinchi* darajali Stalin mukofoti (1947) – B. F. Chirskova
* Stalin mukofoti, birinchi darajali (1950) – *general V. I. Chuykovaning*  „Stalingradskaya bitva“ filmida rol ijro etgani uchun
* „1941–1945-yillardagi Ulugʻ Vatan urushidagi jasoratli mehnati uchun“ medali
* „Jasoratli mehnati uchun“ medali. 
* Vladimir Ilich Lenin tavalludining 100 yilligi munosabati bilan
* „Leningradning 250 yilligi xotirasiga“ medallari bilan mukofotlangan.

### Rejissyorlik ishi

* 1936-yil – „Bezpridannitsa“ A. Ostrovskiy
* 1938-yil – „Ochnaya stavka“  aka-uka Tur va L. R. Sheynin
* 1940-yil – „Zikovi“ (1940) M M. Gorkiy.

## Manbalar
İsmail Dümbüllü

**İsmail Hakkı Dümbüllü** 1897-yil Istanbul shahrida tugʻilgan. Turk komediya (hajviy) aktyori.
U anʼanaviy turk teatridagi orta oyunu (oʻrta tomosha) anʼanasining soʻnggi vakili. Turk kinosining mashhur komediya aktyori.
## Biografiyasi
İsmail Dümbüllü 1897-yilda Istanbulning Uskudar Süleymanağa mahallasida tugʻilgan. U Abdülhamid Ining yonidagi qo'riqchilaridan Zaynel Obidin afandi va Fatma Azize xonimning oʻgʻli
.
Dümbüllü İsmail 1917-1926-yillarda turk teatrida komediya ustasi boʻlgan Hasan Efendi bilan birga ishlagan. Hasan Efendidan „tulûat“ (anʼanaviy improvizatsion teatr) sanʼatini oʻrgangan. Dümbüllü İsmaildan keyin ustoz-shogird o'rtasida tulûat ijro etgan boshqa aktyor yoki shogirdi boʻlmadi.
1928-yilda İsmail Hakkı Dümbüllü Tevfik İnce bilan Istanbulda oʻz guruhlarini tuzishib va 1922-yilda Anadolu boʻylab ilk gastrol safarini boshladilar. İsmail Dümbüllü 1947-yilda filmlarda rol oʻynashni boshlagan. „Xalq komediyachisi“ sifatida kino olamida yulduzga aylandi. Oʻzi oʻynagan filmlardagi asosan Xoʻja Nasriddin obrazi bilan gavdalangan. Bir qator komediyalarda bosh rol ijro etgan: „Dümbüllü Macera Peşinde“ (Dumbüllü sarguzasht izlashda, Şadan Kamil, 1948), „Dümbüllü Sporcu“ (Dumbüllü sportchi, Seyf Havaeri, 1952) va *Dümbüllü Tarzan* (Dümbüllü Tarzan, Muharrem Gürses, 1954). Film suratga olishni boshlashdan oldin TRT Istanbul radiosida orta oyunu va tulûat ijro etgan. Uning orta oyununi spektakllarini radio va kinoga koʻchirish borasidagi saʼy-harakatlari anʼanaviy turk teatri sanʼatini koʻproq odamlarga tanitish va orta oyunu anʼanasining davom etishini taʼminlashda oʻz samarasini berdi.

## Yana qarang
* 
* Dümbüllü documentary at TRT (Turkish Radio TV) Archive (Turkish)

## Manbalar
Andrey Dankin

**Andrey Fedorovich Dankin** (1913-yil 3-oktyabr – 1978-yil 30-iyun) – 6-uzoq masofali aviyatsiya korpusining 50- aviyatsiya diviziyasining 5-gvardiya aviyatsiya polkining parvoz navigatori, gvardiya mayori . Sovet Ittifoqi Qahramoni (1944).

## Manbalar
Austin Kleon

**Austin Kleon** (1983-yil 16-iyunda tugʻilgan) – beshta kitobi New York Times nashrining eng koʻp sotilgan kitoblar roʻyxatiga kirgan AQShlik yozuvchi.

## Yoshlik davri
1983-yil 16-iyunda Kleon AQShning Ogayo shtati Circleville shahrida tugʻilgan. Kleonning otasi Ohio State University professori, onasi esa maktab direktori boʻlgan.

## Taʼlim
Kleon Ogayo shtatidagi Mayami universitetida tahsil olgan.

## Karyera
Kleon oʻz faoliyatini Ogayo shtati Cleveland shahridagi jamoat kutubxonasida boshlagan. Kutubxonada ishlayotgan davrida, internetda turli xil sheʼrlar oʻqib, bloggerlik bilan shugʻullangan va kutubxona foydalanuvchilariga kompyuterdan qanday foydalanishni ham oʻrgatgan. Kleonning birinchi kitobi nashr etilgandan soʻng, u Spring box nomli raqamli marketing agentligida kopirayter lavozimida ishlay boshlagan.

Kleonning asarlari oʻndan ortiq tillarga tarjima qilingan va yirik ommaviy axborot vositalarida namoyish etilgan.

## Shaxsiy hayoti
Kleon oilasi bilan Texas shtatining Ostin shahrida istiqomat qiladi.

## Kitoblar roʻyxati

* Newspaper Blackout (2010)
* Steal Like An Artist (2012)
* Show Your Work! (2014)
* The Steal Like An Artist Journal (2015)
* Keep Going (2019)

## Manbalar

## Havolalar

* 
* Austin. Kleon Austin Kleonning rasmiy Facebook sahifasi
* Austin Kleonning rasmiy Twitter sahifasi
Changwon milliy universiteti

**Changwon milliy universiteti** (qisqartmasi: **CWNU**) – Janubiy Koreyaning Kyonsando oroli, Changwon shahrida joylashgan davlat oliy taʼlim muassasasidir.

## Tarixi
Universitet dastlab 1969-yil Masan taʼlim kolleji sifatida tashkil etilgan.
1991-yil mart oyida universitet sifatida akkreditatsiya qilingan.
1999-yil Janubiy Koreyadagi universitetlar orasida birinchi boʻlib bakalavriat taʼlim shakli uchun ISO-9001 sertifikatini qoʻlga kiritgan.
2004-yil "Mintaqaviy innovatsiyalar uchun universitet" (NURI) loyihasi tomonidan gʻolib sifatida tanlangan.
2005-yil 10-okyabrda „Korea Regional Innovation Convention and Expo“ koʻrgazmasida Prezident mukofoti bilan taqdirlangan.
2020-yil "Ishlab chiqarishda inson resurslarini oʻqitish" loyihasi uchun tanlangan.

## Til dasturi
Koreys tili maktabi (KLS) – CWNU xalqaro munosabatlar va taʼlim instituti qoshidagi til maktabi hisoblanadi va u koreys tili bilan birgalikda chet ellik talabalar uchun koreys madaniyati kabi darslarni oʻz ichiga oladi.
## Xalqaro munosabatlar
Changwon milliy universiteti talabalar almashinuvi va tadqiqot almashinuvi kabi turli xalqaro dasturlar orqali global liderlarni rivojlantirish uchun Osiyo, Yevropa, Shimoliy Amerika, Okeaniya va Afrikadagi universitetlar va agentliklar bilan memorandum imzoladi. 2020-yil holatiga koʻra, universitet 30 ga yaqin davlatdagi 190 ta universitet bilan, shu jumladan AQSh, Xitoy, Yaponiya, Germaniya, Fransiya va boshqalar bilan memorandum imzoladi. Xalqaro munosabatlar va taʼlim instituti turli xalqaro almashinuv dasturlarini, jumladan, talabalar almashinuvi va qisqa muddatli va uzoq muddatli til kurslarini amalga oshiradi. Talabalar va professor-oʻqituvchilar uchun turli xil chet tili kurslari ham mavjud.

•Xalqaro yozgi lager: Xorijdagi qardosh universitetlarda tahsil olayotgan talabalar yozgi taʼtilda CWNU talabalari bilan uch hafta davomida koreys tili va madaniyatini oʻrganadilar.

•Talaba almashinuv dasturi : Almashinuv dasturi talabalari chet eldagi qardosh universitetda bir yoki ikki semestr oʻqish imkoniyatiga egadir.

•Xalqaro Talabalar Kengashi (ISC) : ISC-avtonom talabalar tashkiloti boʻlib, xalqaro talabalarga kampus hayotiga moslashishda yordam beradi. ISC xalqaro aloqalar va taʼlim instituti yordamida xalqaro talabalarni kutib olish kechalari, sport festivallari oʻz ichiga olgan turli tadbirlarini oʻtkazadi.

•Xalqaro talabalar uchun oʻquv guruhi: Bakalavriat taʼlim shaklidagi yangi xalqaro talabalar koreys tilini yoki asosiy kurslarni oʻrganish uchun bir xil yoʻnalishdagi koreyalik talabalar bilan moslashtiriladi.

## Manbalar

## Havolalar
Konstantin Rodenko

**Konstantin Gerasimovich Rodenko** (1923–1985) Ishchi-dehqonlar Qizil Armiyasi serjanti, Ulugʻ Vatan urushi qatnashchisi, Sovet Ittifoqi Qahramoni (1945).

## Biografiyasi
Konstantin Rodenko 1923-yil 7-martda Toshkentda tavallud topgan. U maktabda toʻqqizinchi sinfgacha oʻqigan. Armiyaga chaqirilgunga qadar Solikamskda yashab, ishlagan. Rodenko 1944-yilda ishchilar va Qizil dehqonlar armiyasi safiga chaqirildi. Oʻsha yildan Ulugʻ Vatan urushi frontida xizmat qila boshlagan.

1945-yil aprel oyiga kelib serjant Konstantin Rodenko 3-Belorussiya fronti 43-armiyasining 70-piyoda diviziyasining 224-artilleriya polkida qoʻmondonlik vazifasini bajardi. USharqiy Prussiyadagi janglarda ajralib turardi. Rodenko ekipaji Kyonigsbergga yaqinlashishda Gross-Fridrixsbergning hududi uchun boʻlgan jangda 4 ta ogʻir pulemyotni, 1 ta kuzatuv postini, 1 ta artilleriya qurolini va koʻp sonli dushman askarlari va ofitserlarini yoʻq qildi. Nemislarning qarshi hujumini qaytarish paytida shaxsan oʻzi dushmanning 40 ga yaqin askar va zobitlarini yoʻq qildi. Rodenko ekipaji 1945-yil 9-aprelda Moditten qal’asi uchun boʻlgan jangda kanal boʻylab koʻprik qurdi va birinchi boʻlib dushman pozitsiyasiga kirib, 1 ta tankni yoʻq qildi. Nemislarning qarshi hujumlarini qaytarish paytida Rodenko 17 ta dushman askarini yoʻq qildi.

SSSR Oliy Kengashi Prezidiumining 1944-yil 19-apreldagi farmoni bilan serjant Konstantin Rodenkoga „Nemis bosqinchilariga qarshi kurash frontida qoʻmondonlikning jangovar topshiriqlarini namunali bajarganligi hamda koʻrsatgan jasorati va qahramonligi uchun“ Lenin ordeni,8867 sonli „Oltin yulduz“ medali va Sovet Ittifoqi Qahramoni unvoniga sazovor boʻldi.

Rodenko urush tugaganidan keyin Sovet Armiyasida xizmat qilishni davom ettirdi. Toshkentda yashab ijod qilgan.1985-yil 25-iyunda vafot etgan va Toshkent harbiy qabristonidagi Qahramonlar xiyoboniga dafn etilgan.

Shuningdek, u 1-darajali Vatan urushi, Qizil Yulduz ordeni va bir qator medallar bilan taqdirlangan.

## Manbalar

## Adabiyot

* Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. – M.: Voenizdat, 1988. – T. 2 /Lyubov – Yaщuk/. – 863 s. – 100 000 ekz. – .
* Geroi Prikamya. Perm. „Pushka“, 2006.
* Geroi Sovetskogo Soyuza – uzbekistansi. Tashkent, 1984.
* *Drigo S. V.* Za podvigom – podvig. Kaliningradskoe kn.izd., 1984.
* Zolotie Zvyozdi Prikamya. 4-e izd. Perm, 1988.
* Pochyotnie grajdane g. Solikamska… – Solikamsk, 2000.
Richard Corfield

**Richard Conyngham Corfield** (1882-yili 27-apreldan 1913-yili 9-avgust oraligʻida yashab oʻtgan) – XX asr boshlarida Janubiy Afrika, Nigeriya, Hindiston, Keniya va Somalida xizmat koʻrsatgan ingliz politsiya zobiti. Uning Daraviish Ibraahin Xoorane va Axmed Aarey qoʻlida oʻlim topganligi *Annagoo Taleex naal* sheʼrida tasvirlangan.

## Yoshligi
Richard Corfield 1882-yil 27-aprelda Derbyshire shtatining Heanor shahrida tugʻilgan. Corfield otasi vafot etgan paytda atigi olti yoshda boʻlgan. U birinchi marta qizlar maktabida oʻqigan. 1892-yili Spurlings tayyorgarlik maktabida oʻqigandan soʻng, 1896-yilda Marlboro kolledjiga oʻqishga kiradi.

## Karyerasi
Corfield maktabni tamomlagandan soʻng, amakisi Thomas Fenwick Harrison boshqaradigan Liverpul T. & J. Harrison liniyasida yuk tashish kompaniyasida ishlaydi. Ish boshlaganidan koʻp oʻtmay, Janubiy Afrikada ingliz-bur urushi boshlangan. Corfield darhol Solsberi tekisligidagi koʻngillilar safiga qoʻshiladi. Lekin, 1900-yili dekabr oyida Afrikaga borib, Baden Powell politsiyasiga ishga kiradi. 1902-yili iyun oyida uni komissiyaga taklif qilishgan, ammo yoshligi sababli taklifni rad etadi.

1910-yili may oyida Corfield yana Angliyaga qaytib keladi, ammo sentyabrda Nigeriya tomon yoʻl oladi. U yerda inglizlar mamlakatning shimoliy qismida joylashgan musulmonlar bilan toʻqnashuv harakatlarining guvohi boʻlgan.

Britaniya Somalilandida navbatdagi muammolar ham paydo boʻlib, ichki ishlarda politsiya boʻlib ishlash uchun Somaliland tuya konstabuliyasi tashkil etilgan.

## Somalilandga qaytishi
1912-yil dekabr oyida Tuya konstabuliyasi xalq orasiga chiqib, Corfield Britaniya boshqaruviga qarshi boʻlganlarni jazolash huquqiga ega boʻladi. Biroq, unga Mohammed Abdullah Hassan bilan toʻgʻridan-toʻgʻri qarama-qarshilikdan qochish buyuriladi. Corfield 1913-yilning oʻrtalariga kelib, bu koʻrsatmalarga amal qilmasdan, 1913-yilning 8-avgustida tushdan keyin Dul Madoba yaqinidagi darvesh qoʻshiniga hujum qilishga qaror qiladi.

Dul Madoba tizmasi oʻsha paytda Britaniya Somalilandi hududidagi Buraodan janubi-sharqda taxminan  uzoqlikda joylashgan edi. Jang 1913-yili 9-avgustda Somaliland tuya konstabuliyasining umumiy 110 aʼzosi bilan 2750 ga yaqin yaxshi qurollanganlar oʻrtasida boʻlib oʻtadi. Jangda 21 kishi yaralanadi, 36 kishi halok boʻlib, shular ichida Richard Corfield ham bor edi.

### Oʻlimi
Richard Corfield Dul Madoba jangining Darawiish faxriylaridan biri boʻlgan Ibraahin Xoorane ( ) tomonidan oʻldiriladi.

## Manbalar

* 
* 

## Havolalar
Janubi-gʻarbiy Somali

**Janubi-gʻarbiy Somali** (;  Maay-Maay: **Koofur-Orsi**) — Somalining janubi-gʻarbiy qismidagi muxtor tuzilma.

2007-yilda aholi soni 2,87 million kishini tashkil etdi, shu jumladan Bay provinsiyasida – 1106 ming kishi, Bakol provinsiyasida – 364 ming va Quyi Shabel provinsiyasida – 1400 ming kishi.  Aholi zichligi – 32,8 kishi/km².

Janubi-g‘arbiy Somalining amaldagi prezidenti Abdiaziz Hasan Muhammaddir.

## Geografiyasi
Janubda Hind okeani bilan yuviladi, gʻarbda Somali muxtor davlati Jubalend, sharqda Xirshabelle muxtor Somali davlati bilan chegaradosh. Janubi-sharqda – Somalining poytaxti joylashgan Banadir mintaqadi bilan, shimolda – Efiopiya bilan chegaradosh. Poytaxti – Barava shahri.

Somalining uchta maʼmuriy provinsiyasidan (gobolka) iborat: Bay, Bakol va Quyi Shabelle.

Janubi-gʻarbiy Somalining maydoni 87,403 km².
## Tarixi
Birinchi marta Raxanveyn Qarshilik Armiyasi (RRA) rahbari Hasan Muhammad Nur Shatigadud 2002-yil 31-martda janubi-gʻarbiy Somalining (Bay va Bakol viloyatlarini oʻz ichiga olgan) muxtor davlatini eʼlon qildi. Oʻsha paytda RPA yuqorida qayd etilgan viloyatlarning muhim qismini nazorat qilgan va xabarlarga koʻra, Muvaqqat davri federal hukumatiga dushman boʻlgan Efiopiya tomonidan qoʻllab-quvvatlangan.

2006-yil 10-fevralda bu tan olinmagan davlat Somali urushi boshida Somali muvaqqat hukumati bilan toʻqnashuv paytida Islom Sudlari Ittifoqi hujumi ostida yoʻq qilindi. Koʻp oʻtmay, 2006-yil dekabr oyida ISIning oʻzi Somalining muvaqqat davri federal hukumati va Efiopiya armiyasining hujumi ostiga tushdi, ammo u parchalanib ketganidan keyin tuzilgan “Harakat ash-Shabab” islomiy tashkiloti mintaqada turli muvaffaqiyatlar bilan davom etib kelyabdi. Shu jumladan, Somalining janubi-gʻarbiy qismida, har xil intensivlikdagi janglar (asosan, 2014-yilda partizanlar) bugungi kungacha davom etmoqda.
### 2014-yil
2014-yil 16-martda  Janubi-gʻarbiy Somali, Jubalend va Somali federal hukumati rasmiylari shartnoma imzoladilar, unga koʻra, yangi tashkil etilgan Janubi-gʻarbiy Somali, allaqachon uchta provinsiyadan iborat (jumladan, Mogadishu bilan chegaradosh zich joylashgan Quyi Shabella) Muvaqqat Federal Konstitutsiyaga bo'ysunuvchi muxtor davlat maqomini oldi.

2014-yil 7-noyabrda Janubi-g‘arbiy Somalining davlati rasmiy ravishda poytaxti Barava shahri deb e’lon qilindi. Mintaqa konstitutsiyasi ham tasdiqlandi.
## Manbalar
Ibn an-Nafis

**ʿAlāʾ al-Dīn Abū al-Ḥasan ʿAlī ibn Abī Ḥazm al-Qarashī al-Dimashqī** (O'zbekcha علاء الدين أبو الحسن عليّ بن أبي حزم القرشي الدمشقي), **Ibn an-Nafīs** (  النفيس  ) deb tanilgan, shifokorlik, jarrohlik, fizologiya, anatomiya, biologiya, islom fanlari, huquqshunoslik va falsafa kabi sohalaridagi arabiy polimat bo'lgan. U qonning pulmonal aylanishini birinchi bo'lib tasvirlagan. Ibn an-Nafisning o'ng tomonli (o'pka) qon aylanishi tizimi  haqidagi ishi Uilyam Xarvining *"De motu cordis"* asarining keyingi (1628) asaridan oldingi davrga to'g'ri keladi. Ikkala nazariyasi ham qon  aylanish tizimini tushuntirishga harakat qiladi. II asrdagi yunon shifokor Galenin Klavdiy  qon aylanish tizimi fiziologiyasi haqidagi nazariyasi Ibn al-Nafisning asarlariga juda oʻxshash boʻlgan va tanqid qilinmagan,  shuning uchun u " qon aylanish fiziologiyasining otasi" deb tanilgan. .

Dastlabki anatomist sifatida Ibn al-Nafis o'z ishi davomida bir nechta inson diseksiyalarini amalga oshirdi va fizologiya va anatomiya sohalarida bir nechta muhim kashfiyotlarni amalga oshirdi. U Kichik qon aylanish doirasi kashf etishdan tashqari, qon to'plamlari va kapillar aylanishini ham ilk bor aniqlagan. Shuningdek, u Sultan Saladin tomonidan tashkil etilgan al-Naseri kasalxonasining bosh shifokori etib tayinlandi.

Tibbdan tashqari Ibn al-Nafis hukm, adabiyot va teologiya fanlarini o'rgandi. Shofe'iy mazhabidagi fiqh mazhabining mutaxassisi va mutaxassis tabib edi.  Ibn an-Nafis tomonidan yozilgan tibbiyot darsliklari soni 110 jilddan ortiq deb baholanadi.
Viktor Amelkin

**Viktor Aleksandrovich Amelkin** (1948-yil 16-iyul, Yanaul, Boshqird ASSR) – sovet futbolchisi, darvozabon ampulasida oʻynagan. U quyidagi klublarda oʻynagan: Turbina (Naberejnye Chelni), Rubin (Qozon), Yangiyer, Skat-5s (Elabuga) va Gazovik (Ijevsk).

## Hayoti
Viktor Aleksandrovich Amelkin 1948-yil 16-iyul kuni Boshqird Avtonom Sovet Sotsialistik Respublikasida joylashgan Yanaul shahrida tugʻilgan. Bugugungi kunda Ijevsk shahrida yashab murabbiylik faoliyati bilan shugʻullanib kelmoqda. U futbolchilikdagi faoliyatini Rossiya Federatsiyasining Udmurtiya Respublikasidagi Sarapul shahrida joylashgan Sokol futbol klubida boshlagan. 1968—1972-yillarda u SKA-Xabarovsk futbol klubida (armiyachilar) faoliyatini olib bordi. Ammo asosan zahirada qolgan. SKA-Xabarovsk futbol klubidagi faoliyati davomida darvozabonlar Kozemyako Yevgeniy Nikolayevich, Gennadiy Proxorovich Petrovich, Akulenko Nikolayevlar bilan raqobatlasha olmadi.

Viktor Amelkin 1973-yilda yangi tashkil etilgan „Turbina“ (Naberejnye Chelni) jamoasiga qoʻshildi, ushbu jamoada 1986-yilgi mavsumdan tashqari barcha mavsumlarda jami 300 dan ortiq oʻyinlarni yuqori saviyada oʻtkazdi. Klubdagi faoliyati, futbol boʻyicha SSSR sportiga qoʻshgan hissasi uchun „Rossiya sport ustasi“ unvonini oldi.

1986-yilgi mavsumda u Rubin (Qozon) jamoasida oʻynagan. Amelkin Rubin (Qozon) jamoasi tarkibida 23 oʻyinda 24 ta gol urgan. 1988—1990-yillar mobaynida SSSR chempionati Markaziy Osiyo zonasining B toifasida oʻynovchi Yangiyer jamoasi safida harakat qildi. U 1991-yilda „Gazovik“ (Ijevsk) jamoasida futbolchi-murabbiy boʻlgan.

Viktor Amelkin 1992-yilda u Skat-5s (Elabuga) jamoasida oʻynadi va Leonid Slutskiy bilan birga jamoani boshqardi.

Faoliyatini tugatgandan soʻng u „Gazovik“ (Ijevsk) va „Arsenal“ (Ijevsk) bolalar futbol klubi murabbiyi boʻldi.

## Yutuqlari
Viktor Amelkin 1973—1976-yillar Tatar ASSR chempionati chempioni. 1973-yilgi Tatar ASSR kubogi goʻlibi va uch karra finalchisi (1974, 1975, 1976). U ikki marta Volga mintaqalari kubogi (KFK) gʻolibi boʻlgan (1974, 1975).

## Manbalar

## Havolalar

* Profil na sayte FootballFacts.ru
Tarixi Salimiy

**Tarixi Salimiy** – tarixiy asar. Asar muallifi Mirzo Salimbek. Asar 1917–1920-yillar oraligʻida yozilgan.
Mazkur asar Chingizxon davridan to Buxoro amiri Amir Muzaffarxongacha boʻlgan voqealar yoritiladi. Asarda asosiy voqealar 1860–1920-yillarni oʻz ichiga oladi. Muallif aynan shu davrda yashagani va sodir boʻlgan voqealarni koʻrgani bilan birinchi qismidan ajralib turadi. Asarda hukmdorni ulugʻlash va maqtash yaqqol namoyon boʻlgan. Asarda Mirza Salimbek mangʻit hukmdorlari Amir Muzaffar, Amir Abdulahad va Amir Olimxon hukmronlik davrida Buxoro amirligi umumiy hayot tarzi, tuzilishi, oʻzaro qoʻshni mamlakatlar bilan aloqalari, Baljuvon, Hisor, Koʻlob, Darvoz, Qorategin boʻlib oʻtgan isyonlar, Amir Muzaffarxonning Qoʻqon xonligiga qarshi yurishlari, Xoʻjand, Oʻratepa muzofotlari egallanishi bilan bogʻliq maʼlumotlar keltirilgan.
Shuningdek asarda Buxoro amirligida soliq tizimi, davlat amaldorlari, hokimlar va qoʻshbegilar haqida maʼlumotlar mavjud.
Asar ustida sharqshunos olim Naim Norqulov tadqiqot olib borib, nomzodlik disertatsiyasi himoya qiladi. „Tarixi Salimiy“ asari Naim Norqulov tomonidan rus tiliga ilmiy-izohli lugʻati bilan birgalikda 2009-yil Toshkentda nashr etilgan.
„Tarixi Salimiy“ asarida jadidchilik harakati va bolsheviklar bosqini toʻgʻrisida ham maʼlumotlar keltirilgan. Mirzo Salimbek asarida Mirzo Nasrullo qoʻshibegining salbiy jihatlarini aytib oʻtgan.
„Tarixi Salimiy“ asarida Buxoro amirligi moliyaviy-iqtisodiy ahvoli toʻgʻrisida ham maʼlumotlar mavjud. Mirzo Salimbek asarida 1919-yil Buxoro amiri  Amir Olimxon Buxoro arkida qogʻoz pul bosadigan korxona ochganligi, va shu yerda pullar ishlab chiqarilganligi haqida yozadi.

## Manbalar

## Adabiyotlar
* 
*
Maldonado (Urugvay)

**Maldonado** () – Urugvayning Maldonado departamentining markazi. 2021-yilgi aholini roʻyxatga olish maʼlumotlariga koʻra aholisi soni boʻyicha mamlakatning sakkizinchi shahri.

## Aholisi
2011-yilda Maldonado shahri aholisi 62,590 kishidan iborat edi.

Manba: *Urugvay Milliy universiteti*.

## Diqqatga sazovor joylari
* San Fernando de Maldonado sobori, neoklassik sobor boʻlib, qurilishi 1801-yilda boshlangan va 1895-yilda qurib bitkazilgan.
* Kuartel de Dragones (Ajdaholar kazarmasi), 1771-yilda qurish boshlangan va 1797-yilda qurib bitkazilgan.
* 1800-yilda Rafael Peres del Puerto rahbarligida qurilgan Torre del Vigia („hushyorlik minorasi“ yoki oddiyroq aytganda, „qoʻriqlov minorasi“). Uning vazifasi Buenos-Ayresga kirish joyidagi maʼmurlarni Rio-de-la-Plataga har qanday kema yaqinlashayotgani haqida xabar berish edi.
* El Puente de la Barra koʻprigi.
* Casapueblo mehmonxonasi.

## Ibodat joylari
* St. Ferdinand sobori
* Our Lady of the Remedies cherkovi
* Our Lady of the Thirty-Three cherkovi

## Taniqli insonlari
* Alberto Abdala (1920—1986), 1967-1972 yillarda Urugvay vitse-prezidenti boʻlgan.
* Johnny Aquino (1978-yilda tugʻilgan), Sarmiento de Junín futbol klubi yarim himoyachisi.
* Maite Cáceres (2003-yilda tugʻilgan), poygachi.
* Martín Campaña (1989-yilda tugʻilgan), Serro Largo futbol klubi darvozaboni.
* Fernando Clavijo (1956—2019), Colorado Rapids klubining sobiq futbolchisi.

## Manbalar

## Havolalar

* Maldonado, Punta del Este, Punta Ballena, Casapueblo, Xose Ignasio, Piriapolis, La Barra, Sierra De Las Animasning koʻplab rasmlari
* Maldonado portali 
* Punta del Este, Maldonadodagi mehmonxonalar
* Maldonado, Villa Delia, La Sonrisa, Cerro Pelado, Los Aromos va Pinares-Las Deliciasning INE xaritasi
* Intendencia tomonidan Maldonado shahri xaritasi
Tokugava bog'i

**Tokugava** (tokugawa-en) – Yaponiyaning markaziy qismidagi Nagoya shahrida joylashgan yapon bogʻi,. Tokugava sanʼat muzeyining yonida joylashgan.

## Tarixi
Edo davrida (1603 – 1867) Tokugava urug'ining, Ovari boʻlimidagi ikkinchi xoʻjayini Tokugava Mitsutomo (1625 – 1700) *[[Ozon Shimoyashiki]]* deb nomlangan. Shu yerda oʻz qarorgohini qurdi. Uning oʻlimidan soʻng, mol-mulki 1867-yildagi Meiji qayta tiklanishigacha, uning mulki Ovari Tokugavaga qaytarilgunga qadar, uning uchta qoʻriqchisi Naruse, Ishiko va Vatanabening oilalariga oʻtkaziladi.

1931-yilda Tokugava Yoshichika (1886 – 1976), Tokugava oilasining 19-boshligʻi „mulkni jamiyatga taqdim etish vaqti keldi“ deb qaror qildi va Nagoya shahriga  23000  m^2 yer va binolarni sovgʻa qildi. Xayriyaga oilaviy boyliklar va Ovari Tokugava Reymeykai jamgʻarmasini tashkil etish kiradi. Bogʻ 1932-yilda ochilgan va shahar fondi tomonidan 1935-yilda sanʼat muzeyi ochilgan. Biroq, Ikkinchi Jahon urushi paytida bogʻ vayrona boʻlib, faqat asosiy darvoza saqlanib qolgan.

1985-yilda sanʼat muzeyini 50 yilligini nishonlash uchun mahalliy xoʻjalik tashkilotlari boshchiligidagi umummilliy mablagʻ yigʻish, va muzeyni keng koʻlamli taʼmirlash va kengaytirish ishlari olib borildi. 2004-yilda mintaqada topilgan koʻplab tarixiy meroslarni birlashtirish maqsadida bogʻ, Yaponiyani ifodalovchi zamonaviy samuray madaniyati ziyoratgohi va uning atmosferasini toʻldirish uchun sayr qilish uslubidagi hovuz qurildi.

Bogʻning janubiy qismida joylashgan Xosa kutubxonasida Ovari Tokugava oilasi bilan bogʻliq, tarixiy materiallar va hujjatlar toʻplami mavjud.

## Tartibi
Majmuaga kirish *Kuro-mon* (Qora darvoza) deb nomlangan asosiy darvoza orqali amalga oshiriladi. Ikkinchi jahon urushi vayronalaridan keyin omon qolgan darvoza yogʻochdan yasalgan.

Bogʻning oʻrtasida katta hovuz bor. Uning atrofida sharsharalar, sayrgohlar, turli choyxonalar, koʻpriklar joylashgan. Gullarning mavsumiy gullashiga yapon oʻrik (*ume*), pion (*botan*), iris (*hanashobu*) va chinor (*momiji*) kabilar kiradi. Gullarga qishki kamelya, kameliya, yapon jodugar, Shan Chju Zu, yapon oʻriki, oʻrik, yapon pachisandra, nilufar butasi, shaftoli daraxtlari, azalea, qirrali iris, rhododendron, kalanthe, Satsuki azalea, jannat choyi, iris, Gardenia, lilyturf, klaster amaryllis, Yapon kumush bargi, Reineckea va sasanqua kabi turlari mavjud.

## Galereya

File:Tokugawaen５.JPG|Asosiy qora darvoza (*Kuro-mon*) Bu bog'da joylashgan *Ōzone Shimoyashiki*ga olib boradi
File:Tokugawaen2.JPG|Ōzone-no-taki (Ōzone sharsharasi)
File:名古屋市徳川園の龍仙湖.jpg|Ryusen ko'li
File:Walls of Tokugawa-en or Tokugawa Garden in Nagoya City.jpg|Devorlar
File:Tokugawaendashizoroe1.JPG|Tokugawa bog'idagi Float festivali


## Havolalar

* 
* 

## Manbalar